pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมโครงการการพัฒนาอ่างเก็บน้ำธวัชชัยเป็นแหล่งท่องเที่ยวเชิงอนุรักษ์ประชารัฐ
วันจันทร์ที่ 17 ตุลาคม 2559
นายกรัฐมนตรีตรวจเยี่ยมโครงการการพัฒนาอ่างเก็บน้ําธวัชชัยเป็นแหล่งท่องเที่ยวเชิงอนุรักษ์ประชารัฐ
นายกรัฐมนตรีรับฟังการบรรยายสรุปการพัฒนาอ่างเก็บน้ําธวัชชัย เพื่อสร้างเป็นแหล่งน้ําขนาดใหญ่ พัฒนาเป็นแหล่งท่องเที่ยวของจังหวัดร้อยเอ็ด
วันนี้ (24 ส.ค.59) เวลา 14.45 น. ณ อ่างเก็บน้ําธวัชชัย อ.ธวัชบุรี จ.ร้อยเอ็ด พลเอก ประยุทธ์ จันทร์โอชา นายกรัฐมนตรี และคณะ เดินทางมารับฟังการบรรยายสรุปการพัฒนาอ่างเก็บน้ําธวัชชัย ซึ่งเป็นแหล่งน้ําขนาดใหญ่พัฒนาเป็นแหล่งท่องเที่ยวของจังหวัดร้อยเอ็ด พื้นที่ประมาณ 1,870 ไร่ เป็นการพัฒนาในรูปแบบประชารัฐ โดยจังหวัดร้อยเอ็ดร่วมกับหน่วยทหาร ท้องถิ่น และภาคเอกชน เพื่อสร้างเป็นสวนสาธารณะเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เนื่องในวโรกาสทรงเจริญพระชนมพรรษา 60 พรรษา และเป็นแหล่งท่องเที่ยวเชิงอนุรักษ์ ศูนย์การประชุมสัมมนา และนันทนาการ บริเวณโดยรอบจะให้มีการปลูกต้นไม้ ดอกไม้มงคล 84 ต้น อาทิ ต้นอินทนิลบก ต้นทองกวาว ฯลฯ โดยนายกรัฐมนตรีได้ปลูกต้นมหาโชค จากนั้นได้ปล่อยปลาตะเพียนขาวและปลายี่สกเทศ จํานวน 15 ถุง เพื่อเฉลิมพระเกียรติสมเด็จพระนางเจ้าสิริกิติ์พระบรมราชินีนาถ เนื่องในโอกาสมหามงคลเฉลิมพระชนมพรรษา 84 พรรษา ร่วมกับประชาชน ก่อนเดินทางกลับกรุงเทพมหานคร
-------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.กอบศักดิ์ฯ เข้าพบหารือ รมว.แรงงาน ร่วมทำระบบ Future of Job  เป็น Big data ด้านอาชีพและตลาดแรงงาน
วันศุกร์ที่ 23 มีนาคม 2561
รมต.กอบศักดิ์ฯ เข้าพบหารือ รมว.แรงงาน ร่วมทําระบบ Future of Job  เป็น Big data ด้านอาชีพและตลาดแรงงาน
รมต.กอบศักดิ์ฯ เข้าพบหารือ รมว.แรงงาน ร่วมทําระบบ Future of Job  เป็น Big data ด้านอาชีพและตลาดแรงงาน
วันนี้ (23 มีนาคม 2561) เวลา 06.45 น. พล.ต.อ.อดุลย์ แสงสิงแก้ว รมว.แรงงาน ให้การต้อนรับ ดร.กอบศักดิ์ ภูตระกูล รัฐมนตรีประจําสํานักนายกรัฐมนตรี พร้อมด้วยคณะของนายศุภชัย เจียรวนนท์ ที่เข้าพบหารือ เรื่อง โครงการ Job Demand open platform ณ ห้องรับรองชั้น 6 อาคารกระทรวงแรงงาน
โดยการหารือวันนี้ มีความเห็นร่วมกันในการจัดทําระบบฐานข้อมูล เชื่อมโยงระหว่างหน่วยงานที่เกี่ยวข้อง ทั้งภาครัฐและเอกชน นําข้อมูลมาสังเคราะห์เพื่อให้บริการด้านแนะแนวการศึกษา การเข้าสู่ตลาดแรงงานที่เป็นไปในทิศทางเดียวกันกับความต้องการของตลาดแรงงานทั้งปัจจุบันและอนาคต เชื่อมโยงระบบการศึกษาและตลาดแรงงาน ให้เท่าทันกับการพัฒนาด้านนวัตกรรมและเทคโนโลยีที่เปลี่ยนแปลงตลอดเวลา ตลอดจนการวางแผนระยะ 5 ปี 10 ปี โดยมีเป้าหมายของระบบฐานข้อมูลที่จะสามารถพยากรณ์อนาคตได้ พร้อมข้อมูลเพื่อบริการคนในแต่ละช่วงอายุ ว่าควรเลือกเรียน เลือกงาน และควรมีรายได้เท่าไร ผ่านช่องทางเว็บไซต์ที่เข้าถึงได้สะดวก
ทั้งนี้ กระทรวงแรงงานรับตั้งคณะทํางานเพื่อพิจารณาในรายละเอียดต่อไป โดยมี พล.ต.อ.อํานาจ อันอาตม์งาม ผู้ช่วยรัฐมนตรีประจํากระทรวงแรงงาน พล.ต.อ.พีระ พุ่มพิเชษฐ์ เลขานุการรัฐมนตรี นายสุเมธ มโหสถ ผู้ทรงคุณวุฒิประจํากระทรวงแรงงาน และนายวิวัฒน์ ตังหงส์ รองปลัดกระทรวงแรงงาน ดูแลกําหนดกรอบแนวทางต่อไป
+++++++++++++++++++
รัฐบาลไทย-ข่าวทำเนียบรัฐบาล-พิธีมอบประกาศนียบัตรแก่ผู้ผ่านการฝึกอบรมหลักสูตรนักบริหารระดับกลาง รุ่นที่ 35 - 36 ของกระทรวงอุตสาหกรรม
วันพฤหัสบดีที่ 29 มีนาคม 2561
พิธีมอบประกาศนียบัตรแก่ผู้ผ่านการฝึกอบรมหลักสูตรนักบริหารระดับกลาง รุ่นที่ 35 - 36 ของกระทรวงอุตสาหกรรม
รองปลัดกระทรวงอุตสาหกรรม เป็นประธานในพิธีมอบประกาศนียบัตรแก่ผู้ผ่านการฝึกอบรมหลักสูตรนักบริหารระดับกลาง รุ่นที่ 35 - 36 ณ ห้องจรัสเมือง โรงแรมเดอะทวิน ทาวเวอร์ กรุงเทพฯ
วันนี้ (29 มีนาคม 2561) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานในพิธีมอบประกาศนียบัตรแก่ผู้ผ่านการฝึกอบรมหลักสูตรนักบริหารระดับกลาง รุ่นที่ 35 - 36 โดยมีนางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม และ นางสาวสุนีย์ โสภณ ผู้อํานวยการกองบริหารพัฒนาทรัพยากรบุคคล สํานักงานปลัดกระทรวงอุตสาหกรรม ร่วมงาน ณ ห้องจรัสเมือง โรงแรมเดอะทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-ชาว ศธ.บริจาคโครงการ "ก้าวคนละก้าว" 177,777.75  บาท
วันพุธที่ 6 ธันวาคม 2560
ชาว ศธ.บริจาคโครงการ "ก้าวคนละก้าว" 177,777.75  บาท
นายการุณ สกุลประดิษฐ์ ปลัดกระทรวงศึกษาธิการ พร้อมด้วยนายประเสริฐ บุญเรือง รองปลัดกระทรวงศึกษาธิการ, นายพินิจศักดิ์ สุวรรณรังค์ เลขาธิการ ก.ค.ศ., นายสุรินทร์ แก้วมณี ผู้ช่วยปลัดกระทรวงศึกษาธิการ และคณะผู้บริหาร บุคลากร นักเรียน ลูกเสือ ร่วมให้กําลังใจ
เช้ามืดวันนี้ (6ธ.ค.2560)เวลา4.00น. นายการุณ สกุลประดิษฐ์ ปลัดกระทรวงศึกษาธิการ พร้อมด้วยนายประเสริฐ บุญเรือง รองปลัดกระทรวงศึกษาธิการ, นายพินิจศักดิ์ สุวรรณรังค์ เลขาธิการ ก.ค.ศ., นายสุรินทร์ แก้วมณี ผู้ช่วยปลัดกระทรวงศึกษาธิการและคณะผู้บริหารบุคลากรนักเรียน ลูกเสือ ร่วมให้กําลังใจ"ตูน บอดี้สแลม" ที่บริเวณหน้ากระทรวงศึกษาธิการ (ฝั่งทําเนียบรัฐบาล) พร้อมมอบเงินบริจาคจํานวน177,777.75 บาท ให้แก่"ตูน บอดี้สแลม"เพื่อร่วมสมทบทุนโครงการ “ก้าวคนละก้าว เพื่อ 11 โรงพยาบาลทั่วประเทศ
จากนั้นปลัดกระทรวงศึกษาธิการ และคณะนักเรียน-ลูกเสือจากโรงเรียนต่าง ๆ ที่มาร่วมให้กําลังใจบริเวณหน้ากระทรวงศึกษาธิการ เช่น โรงเรียนวัดราชาธิวาส โรงเรียนมัธยมวัดมกุฎกษัตริย์ โรงเรียนวัดสลุดโรงเรียนวัดสระเกศ ฯลฯ ได้ร่วมวิ่งเป็นเพื่อน "ตูน บอดี้สแลม"
สําหรับเงินบริจาคจํานวน177,777.75 บาท เป็นการดําเนินงานที่ข้าราชการทุกสังกัดในกระทรวงศึกษาธิการได้ร่วมกันจัดกิจกรรมครั้งนี้ขึ้นติดตามกิจกรรมดังกล่าวที่www.moe.go.th/websm/2017/dec/627.html
บัลลังก์ โรหิตเสถียร:สรุป
ธเนศ งานสถิร, จงจิตร ฟองละแอ,อธิชนม์ สลางสิงห์, บัลลังก์ โรหิตเสถียร:ถ่ายภาพ
ขอบคุณภาพเพิ่มเติม:#ปาร์ปาร์ สพฐ.
รายงานโดย: MOE Digital Teamสป.-สร.
รัฐบาลไทย-ข่าวทำเนียบรัฐบาล-ทส.ฟื้นฟูป่าชายเลนในพื้นที่ตรวจยึดทวงคืน พร้อมทั้งมอบใบประกาศนียบัตรหลักสูตรการเพิ่มประสิทธิภาพด้านการป้องกันและปราบปรามการบุกรุกทำลายทรัพยากรป่าชายเลน
วันศุกร์ที่ 10 กุมภาพันธ์ 2560
ทส.ฟื้นฟูป่าชายเลนในพื้นที่ตรวจยึดทวงคืน พร้อมทั้งมอบใบประกาศนียบัตรหลักสูตรการเพิ่มประสิทธิภาพด้านการป้องกันและปราบปรามการบุกรุกทําลายทรัพยากรป่าชายเลน
กระทรวงทรัพยากรธรรมชาติและสิ่งแวดล้อม ดําเนินการตามนโยบายรัฐบาลและแผนพัฒนาเศรษฐกิจและสังคมแห่งชาติ ฉบับที่ ๑๒ พ.ศ.๒๕๖๐ – ๒๕๖๔ นําร่องเปิดโครงการฟื้นฟูป่าชายเลนในพื้นที่ที่ได้ดําเนินการตรวจยึดทวงคืน
วันนี้ (๑๐ กุมภาพันธ์ ๒๕๖๐) กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง ดําเนินการตามนโยบายรัฐบาลและแผนพัฒนาเศรษฐกิจและสังคมแห่งชาติ ฉบับที่ ๑๒ พ.ศ.๒๕๖๐ – ๒๕๖๔ โดยนําร่องเปิดโครงการฟื้นฟูป่าชายเลนในพื้นที่ที่ได้ดําเนินการตรวจยึดทวงคืน เพื่อบรรเทาผลกระทบการเปลี่ยนแปลงสภาวะภูมิอากาศและภัยพิบัติ โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการฯ และนําคณะผู้บริหาร ข้าราชการ เจ้าหน้าที่ในสังกัดกระทรวง ตลอดจน ประชาชนในพื้นที่ ร่วมฟื้นฟูป่าชายเลน ณ ตําบลปากทะเล อําเภอบ้านแหลม จังหวัดเพชรบุรี ซึ่งเคยเป็นนาเกลือมาก่อน ให้กลับคืนสู่ความอุดมสมบูรณ์อีกครั้ง
นอกจากนี้ ในวันเดียวกัน พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีปิดโครงการฝึกอบรมเชิงปฏิบัติการ หลักสูตร "การเพิ่มประสิทธิภาพเจ้าหน้าที่ด้านการป้องกันและปราบปรามการบุกรุกทําลายทรัพยากรป่าชายเลน” ประจําปีงบประมาณ๒๕๖๐ พร้อมทั้งมอบใบประกาศนียบัตรให้กับเจ้าหน้าที่ที่ผ่านการอบรม จํานวน๗๗ นายโดยในโอกาสนี้ นางสาวสุทธิลักษณ์ ระวีวรรณ อธิบดีกรมทรัพยากรทางทะเลและชายฝั่ง พร้อมด้วยผู้บริหารกระทรวงทรัพยากรธรรมชาติและสิ่งแวดล้อม วิทยากรจากค่ายศรียานนท์ และเจ้าหน้าที่ ร่วมเป็นเกียรติในพิธีปิด
โครงการฝึกอบรมเชิงปฏิบัติการ หลักสูตร "การเพิ่มประสิทธิภาพเจ้าหน้าที่ด้านการป้องกันและปราบปรามการบุกรุกทําลายทรัพยากรป่าชายเลน" กําหนดจัดอบรมตั้งแต่วันที่ ๖ - ๑๐ กุมภาพันธ์๒๕๖๐ รวม๕ วัน ณ ค่ายศรียานนท์ เพื่อให้ผู้เข้ารับการฝึกอบรมมีความรู้ความเข้าใจในการปฏิบัติงานด้านการป้องกันและปราบปรามการบุกรุกทําลายทรัพยากรป่าชายเลน เสริมสร้างอุดมการณ์ในการปฏิบัติงานด้านการพิทักษ์ทรัพยากรป่าชายเลน มีความรู้ความเข้าใจเกี่ยวกับกฎหมายและระเบียบที่เกี่ยวข้อง และสามารถนําไปใช้ในการปฏิบัติงานได้อย่างมีประสิทธิภาพ มีสมรรถนะ ทักษะในการป้องกันตัว การใช้อาวุธในการพิทักษ์ทรัพยากรป่าชายเลน รวมทั้งเทคนิคและยุทธวิธีที่สําคัญในการปฏิบัติงาน ตลอดจนเพื่อให้เกิดการบูรณาการภารกิจงานพิทักษ์ทรัพยากรป่าชายเลนในแต่ละหน่วยงาน
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมตรวจราชการ
วันพฤหัสบดีที่ 22 กุมภาพันธ์ 2561
กระทรวงอุตสาหกรรม ร่วมตรวจราชการ
หัวหน้าผู้ตรวจราชการกระทรวงอุตสาหกรรม ประชุมการตรวจราชการตามแผนตรวจราชการแบบบูรณาการประจําปีงบประมาณ 2561 รอบที่ 1 ณ ห้องประชุมภักดีศรีสงคราม ชั้น 4 ศาลากลางจังหวัดระยอง
วันนี้ (22 กุมภาพันธ์ 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมคณะผู้ตรวจราชการกระทรวงนําโดย นายจิรายุ นันท์ธราธร ผู้ตรวจราชการสํานักนายกรัฐมนตรี นายธีรวัฒน์ สุดสุข รองผู้ว่าราชการจังหวัดระยอง ประชุมการตรวจราชการตามแผนตรวจราชการแบบบูรณาการประจําปีงบประมาณ 2561 รอบที่ 1 ณ ห้องประชุมภักดีศรีสงคราม ชั้น 4 ศาลากลางจังหวัดระยอง
ซึ่งเป็นการเข้าร่วมตรวจติดตามและรับฟังรายงานผลการดําเนินงานตามนโยบายสําคัญจากหัวหน้าส่วนราชการที่เกี่ยวข้องใน 6 ประเด็น คือ 1) การเสริมสร้างความเข้มแข็งและยั่งยืนให้กับเศรษฐกิจภายในประเทศ 2) การตรวจ ราชการตามมาตรา 34 แห่งพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ. 2551 3) การตรวจติดตามการเตรียมความพร้อมของจังหวัดสู่การเป็นระเบียงเศรษฐกิจภาคตะวันออก (Eastern Economic Corridoor) 4) การป้องกันและลดอุบัติเหตุทางถนน 5) โครงการที่ใช้งบประมาณของรัฐจํานวนมาก “ บัตรสวัสดิการแห่งรัฐ” 6) การป้องกันและปราบปรามการกระทําความผิดตามกฏหมายว่าด้วยการกู้ยืมเงินที่เป็นการฉ้อโกงประชาชน (แชร์ลูกโซ่)
รัฐบาลไทย-ข่าวทำเนียบรัฐบาล-นายกฯ ให้กำลังใจเจ้าหน้าที่รัฐ ยึดมั่นในความดี ไม่ท้อถอย ย้ำรัฐบาลต่อต้านการทุจริตและทำลายธรรมชาติทุกรูปแบบ
วันเสาร์ที่ 10 กุมภาพันธ์ 2561
นายกฯ ให้กําลังใจเจ้าหน้าที่รัฐ ยึดมั่นในความดี ไม่ท้อถอย ย้ํารัฐบาลต่อต้านการทุจริตและทําลายธรรมชาติทุกรูปแบบ
นายกรัฐมนตรีให้กําลังใจเจ้าหน้าที่รัฐ ยึดมั่นในความดี ไม่ท้อถอย ย้ํารัฐบาลต่อต้านการทุจริตและทําลายธรรมชาติทุกรูปแบบ วอนประชาชนเชื่อมั่น กระตุ้นข้าราชการสํานึกในหน้าที่ของตนเอง
วันนี้ (10 ก.พ.61) พลเอก ประยุทธ์ จันทร์โอชา นายกรัฐมนตรี ชื่นชมและให้กําลังใจเจ้าหน้าที่ของรัฐที่ปฏิบัติหน้าที่ด้วยความซื่อตรง ถูกต้อง และคํานึงถึงประโยชน์ส่วนรวมเป็นสําคัญ โดยขอให้ยึดมั่นในคุณงามความดี ไม่ท้อถอย และเป็นแบบอย่างที่ดีให้กับผู้อื่นและคนรุ่นหลังต่อไป
“นายกฯ ได้ยกตัวอย่างกรมราชทัณฑ์ที่ได้ลงโทษข้าราชการที่กระทําผิดต่อหน้าที่ เช่น เรียกรับเงินจากญาติผู้ต้องขัง นําโทรศัพท์มือถือเข้าไปให้ผู้ต้องขัง และมีความเกี่ยวข้องกับยาเสพติด ฯลฯ อย่างเด็ดขาด โดยไม่เห็นแก่พวกพ้อง รวมทั้งกรณีของหัวหน้าเขตรักษาพันธุ์สัตว์ป่าทุ่งใหญ่นเรศวร ที่นํากําลังเข้าจับกุมผู้กระทําผิดร่วมกันล่าสัตว์ป่าคุ้มครองอย่างตรงไปตรงมา”
นายกรัฐมนตรีเน้นย้ําว่า รัฐบาลให้ความสําคัญกับการปราบปรามการทุจริตประพฤติมิชอบทุกรูปแบบ โดยหากพิสูจน์ได้ว่ามีการกระทําผิดจริง ผู้กระทําผิดจะต้องเข้าสู่กระบวนการยุติธรรมและถูกลงโทษตามกฎหมายโดยไม่มีข้อยกเว้น เช่นเดียวกับการปกป้องและฟื้นฟูพื้นที่อนุรักษ์ทรัพยากรป่าไม้และสัตว์ป่า ซึ่งเห็นได้จากนโยบายทวงคืนผืนป่า การแก้ไขปัญหาการบุกรุกที่ดินของรัฐส่งเสริมให้คนอยู่ร่วมกับป่า การจัดเก็บรายได้เข้าชมอุทยานเพื่อนําไปดูแลทรัพยากรธรรมชาติได้มากขึ้น หรือแม้แต่การเพิ่มจํานวนสัตว์ป่า เช่น ช้าง และเสือโคร่ง ในธรรมชาติมากขึ้น
“นายกฯ อยากให้พี่น้องประชาชนเชื่อมั่นในการปฏิบัติงานของเจ้าหน้าที่ว่าจะให้ความเป็นธรรมกับทุกฝ่าย และพิสูจน์ข้อเท็จจริงให้เป็นที่ประจักษ์โดยยึดหลักกฎหมายเป็นที่ตั้ง พร้อมทั้งขอให้ข้าราชการและเจ้าหน้าที่ของรัฐทุกคนสํานึกในหน้าที่ ยึดถือแบบอย่างของการทําหน้าที่เพื่อหน้าที่ และเป็นที่พึ่งพาของประชาชนได้อย่างเต็มภาคภูมิ”
------------------
สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นวิทยากรการอบรมหลักสูตร “ผู้นำการส่งเสริมเศรษฐกิจดิจิทัล” รุ่นที่ 1
วันศุกร์ที่ 18 พฤษภาคม 2561
ปลัดกระทรวงดิจิทัลฯ เป็นวิทยากรการอบรมหลักสูตร “ผู้นําการส่งเสริมเศรษฐกิจดิจิทัล” รุ่นที่ 1
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายในการอบรมหลักสูตร “ผู้นําการส่งเสริมเศรษฐกิจดิจิทัล” (Digital CEO) รุ่นที่ 1 ภายใต้หัวข้อ “เมื่อเทคโนโลยีเปลี่ยน เศรษฐกิจไทยต้องเปลี่ยน” โดยสํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงดิจิทัลฯ จัดขึ้น จากการเล็งเห็นความสําคัญในการพัฒนา “ผู้บริหารระดับสูง” ของหน่วยงานภาครัฐและเอกชนทั้งในส่วนกลางและส่วนท้องถิ่น ซึ่งเปรียบเสมือนเป็นกําลังพลในการขับเคลื่อนประเทศ จึงได้จัดหลักสูตรดังกล่าวขึ้น เพื่อรองรับการพัฒนาและผลิตกําลังคนดิจิทัล สนับสนุนการเพิ่มขีดความสามารถในการแข่งขันของประเทศ ที่มีทักษะและหลักคิดในการวิเคราะห์และสังเคราะห์อย่างถูกต้องมีหลักเกณฑ์ และเสริมสร้างความสัมพันธ์ระหว่างผู้บริหารเพื่อเป็นเครือข่ายในการพัฒนาอนาคตของประเทศชาติ ซึ่งผู้บริหารที่เข้ารับการอบรมหลักสูตรผู้นําการส่งเสริมเศรษฐกิจดิจิทัลจะได้รับการพัฒนาองค์ความรู้ใหม่ๆ ให้สอดคล้องกับโลกยุคปัจจุบันและอนาคต เพื่อนําไปประยุกต์ใช้กับองค์กรของตนเองได้อย่าง มีประสิทธิภาพ ทั้งนี้ ปลัดกระทรวงดิจิทัลฯ ได้กล่าวถึงรายละเอียดแนวนโยบายการผลักดันเศรษฐกิจของประเทศด้วยเทคโนโลยีดิจิทัล โดยแบ่งเป็น 4 หัวข้อหลัก ได้แก่ 1) ภาพรวมเศรษฐกิจดิจิทัล และสถานะด้านดิจิทัลของไทย 2) การเปลี่ยนแปลงสู่ยุคเศรษฐกิจและสังคมดิจิทัล 3) แผนพัฒนาดิจิทัลเพื่อเศรษฐกิจและสังคม และ 4) การขับเคลื่อนสู่ยุคเศรษฐกิจดิจิทัลและโครงการสําคัญ เมื่อวันที่ 18 พฤษภาคม 2561 ณ อาคารเดอะคอนเน็คชั่น ถนนรัชดาภิเษก เขตจตุจักร กรุงเทพฯ
**********************
รัฐบาลไทย-ข่าวทำเนียบรัฐบาล-สธ.รอความเห็นชอบกระทรวงการคลังเรื่องการจ้างลูกจ้างชั่วคราวรายเดือนเป็นพนักงานกระทรวงสาธารณสุข
วันพฤหัสบดีที่ 15 พฤศจิกายน 2561
สธ.รอความเห็นชอบกระทรวงการคลังเรื่องการจ้างลูกจ้างชั่วคราวรายเดือนเป็นพนักงานกระทรวงสาธารณสุข
กระทรวงสาธารณสุข รอความเห็นชอบจากกระทรวงการคลังในการบรรจุลูกจ้างชั่วคราวรายเดือน ที่จ้างด้วยเงินบํารุงเป็นพนักงานกระทรวงสาธารณสุขด้วยความสมัครใจ ขณะนี้ยื่นความจํานงแล้ว 30,000 กว่าคนจากทั้งหมด 50,000 กว่าคน
กระทรวงสาธารณสุข รอความเห็นชอบจากกระทรวงการคลังในการบรรจุลูกจ้างชั่วคราวรายเดือน ที่จ้างด้วยเงินบํารุงเป็นพนักงานกระทรวงสาธารณสุขด้วยความสมัครใจ ขณะนี้ยื่นความจํานงแล้ว 30,000 กว่าคนจากทั้งหมด 50,000 กว่าคน
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ถึงความคืบหน้าการบรรจุลูกจ้างชั่วคราวรายเดือน ที่จ้างด้วยเงินบํารุงเป็นพนักงานกระทรวงสาธารณสุขว่า ขณะนี้กระทรวงสาธารณสุขเตรียมบรรจุ ลูกจ้างชั่วคราวรายเดือนที่จ้างด้วยเงินบํารุง ให้เป็นพนักงานกระทรวงสาธารณสุข อยู่ระหว่างกระทรวงการคลังให้ความเห็นชอบ โดยให้เป็นไปตามความสมัครใจ ขณะนี้มีผู้ยื่นความจํานงแล้ว 30,000 กว่าคน จากทั้งหมด 50,000 กว่าคน โดยในปีงบประมาณ 2562 สามารถบรรจุได้ ร้อยละ 50 ที่เหลือจะทยอยบรรจุในปีถัดไป ทั้งนี้ กระทรวงการคลัง ต้องให้ความเห็นชอบในการจ่ายเงินบํารุงเพิ่มเติม ซึ่งกระทรวงสาธารณสุขได้ทําหนังสือขอความเห็นชอบไปเมื่อ 30 สิงหาคม 2561 ที่ผ่านมา
ส่วนผู้ที่เป็น พนักงานกระทรวงสาธารณสุขอยู่แล้ว ได้มีหลักเกณฑ์การเยียวยาเรียบร้อยแล้ว อยู่ระหว่าง กระทรวงการคลังเห็นชอบ
*********************************** 15 พฤศจิกายน 2561
รัฐบาลไทย-ข่าวทำเนียบรัฐบาล-ดร.สาธิต รับมอบอาหารจากซีพีเอฟ ให้โรงพยาบาล [กระทรวงสาธารณสุข]
วันพฤหัสบดีที่ 9 เมษายน 2563
ดร.สาธิต รับมอบอาหารจากซีพีเอฟ ให้โรงพยาบาล [กระทรวงสาธารณสุข]
รัฐมนตรีช่วยว่าการกระทรวงสาธารณสุข รับมอบอาหารในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” ชุดป้องกัน (PPE) และซิมฮีโร่ 2,000 ซิม จากบริษัทในเครือซีพี
รัฐมนตรีช่วยว่าการกระทรวงสาธารณสุข รับมอบอาหารในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” ชุดป้องกัน (PPE) และซิมฮีโร่ 2,000 ซิม จากบริษัทในเครือซีพี
วันนี้ (9 เมษายน 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร รับมอบอาหารจากนายสุภกิต เจียรวนนท์ ประธานกรรมการบริษัทเครือเจริญโภคภัณฑ์อาหาร จํากัด (มหาชน) นายประสิทธิ์ บุญดวงประเสริฐ ประธานคณะผู้บริหาร ซีพีเอฟ ในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” และนายสุวิทย์ กิ่งแก้ว ที่ปรึกษาอาวุโสคณะเจ้าหน้าที่บริหาร บมจ.ซีพี ออลล์ มอบน้ําดื่ม และชุดป้องกัน (PPE) จากเงินในโครงการลดใช้ถุงพลาสติกจํานวน 77 ล้านบาท และนายอาณัติ เมฆไพบูลย์วัฒนา กรรมการผู้จัดการใหญ่ (ร่วม) บมจ.ทรู คอร์ปอเรชั่น มอบซิมฮีโร่ พร้อมแพ็คเกจอินเทอร์เน็ตไม่อั้นและโทรฟรีทุกเครือข่าย ให้กับบุคลากรทางการแพทย์ที่ดูแลผู้ป่วย จํานวน 2,000 ซิม
ดร.สาธิตกล่าวว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นตัวแทนรับมอบอาหารและสิ่งของจากบริษัทในเครือพีซี (บมจ.พีซีเอฟ บมจ.พีซีออล์ และบมจ.ทรู คอร์ปอเรชั่น) ขอขอบคุณในน้ําใจและความห่วงใยที่มีต่อบุคลากรทางการแพทย์ที่ปฏิบัติหน้าที่ดูแลผู้ป่วยในสถานการณ์การแพร่ระบาดโรคโควิด-19 ซึ่งเป็นการจัดส่งให้ผู้ป่วยและบุคลากรการแพทย์ถึงโรงพยาบาลโดยตรง เพิ่มความสะดวกสบาย ไม่ต้องเดินทางออกไปซื้ออาหาร ลดโอกาสสัมผัสกับคนภายนอก และบริษัทพีซีเอฟ ได้สนับสนุนอาหารส่งถึงบ้าน ให้ครอบครัวของแพทย์และพยาบาลที่ดูแลรักษาผู้ป่วยโควิด-19 ซึ่งอาจไม่มีเวลากลับไปดูแลครอบครัว ในโครงการ “CPF ส่งอาหารจากใจให้โรงพยาบาล และครอบครัวแพทย์ พยาบาล” โดยแพทย์และพยาบาลสามารถลงทะเบียนได้ที่ไลน์ซีพี เฟรชมาร์ท http://bit.ly/2PFFcyB หรือสายด่วนฮอตไลน์ โทร. 1788
นอกจากนี้ ขอขอบคุณบริษัท สยามโคเคน (SIAM KOKEN LTD.,THAILAND) ที่เพิ่มกําลังการผลิตหน้ากาก N 95 ให้เดือนละประมาณ 300,000 ชิ้น และขอบคุณทุกภาคส่วนที่ให้การสนับสนุนทั้งเวชภัณฑ์ทางการแพทย์ อาหาร เงิน และสิ่งของจําเป็นต่าง ๆ ซึ่งเป็นการแสดงความมีน้ําใจ และความสามัคคีของคนไทยที่จะร่วมกันฝ่าฟันวิกฤตนี้ไปด้วยกัน
รัฐบาลไทย-ข่าวทำเนียบรัฐบาล-รัฐบาลขยายเวลาการลดอัตราภาษีมูลค่าเพิ่มร้อยละ 7 ต่อไปอีก 1 ปี
วันพฤหัสบดีที่ 12 ตุลาคม 2560
รัฐบาลขยายเวลาการลดอัตราภาษีมูลค่าเพิ่มร้อยละ 7 ต่อไปอีก 1 ปี
รัฐบาลขอปรับลดอัตราภาษีมูลค่าเพิ่ม เพื่อบรรเทาภาระค่าครองชีพของประชาชน โดยการขอปรับลดนั้น จะต้องขออนุมัติจากคณะรัฐมนตรีแบบปีต่อปี
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยได้กําหนดอัตราภาษีมูลค่าเพิ่มสําหรับการขายสินค้า การให้บริการ หรือการนําเข้าทุกกรณีในอัตราร้อยละ 10 มาตั้งแต่ปี 2496 และให้สามารถตราพระราชกฤษฎีกาเพื่อขอลดอัตราภาษีมูลค่าเพิ่มให้เหมาะสมกับสภาพการณ์ในแต่ละยุคสมัยได้ รัฐบาลจึงได้ออกกฎหมายขยายเวลาการปรับลดอัตราภาษีมูลค่าเพิ่มร้อยละ 7 ต่อไปอีก 1 ปี ตั้งแต่วันที่ 1 ต.ค. 2560 – 30 ก.ย. 2561 เพื่อช่วยลดภาระค่าครองชีพของประชาชนและกระตุ้นกําลังซื้อในระบบเศรษฐกิจ ตลอดจนสร้างความเชื่อมั่นในการประกอบธุรกิจของภาคเอกชน โดยเฉพาะโครงการลงทุนโครงสร้างพื้นฐานด้านการคมนาคมขนส่งขนาดใหญ่ตามนโยบายของรัฐบาลให้สามารถดําเนินการได้อย่างต่อเนื่องและมีประสิทธิภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือกับอธิบดีสำนักงานคณะกรรมการเศรษฐกิจฯ เมืองเซินเจิ้น
วันพุธที่ 19 กรกฎาคม 2560
รมว.ดิจิทัลฯ ร่วมหารือกับอธิบดีสํานักงานคณะกรรมการเศรษฐกิจฯ เมืองเซินเจิ้น
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายลีมิน กัว (Mr.Limin Guo) อธิบดีสํานักงานคณะกรรมการเศรษฐกิจการค้าและสารสนเทศแห่งเทศบาลเมืองเซินเจิ้น (Economy, Trade and Information Commission of Shenzhen Municipality) พร้อมด้วยเจ้าหน้าที่ที่เกี่ยวข้องจากสํานักงานฯ ในโอกาสการเข้าเยี่ยมคารวะ และร่วมหารือเกี่ยวกับความคืบหน้าการดําเนินโครงการความร่วมมือฯ ที่ นางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และนายเกา หลิน (Mr.Gao Lin) รองอธิบดีสํานักงานคณะกรรมการเศรษฐกิจ การค้าและสารสนเทศแห่งเทศบาลเมือง เซินเจิ้น ได้ร่วมลงนามในบันทึกความร่วมมือว่าด้วยเรื่อง Smart city และ Startup ในเดือนเมษายน 2560 ที่เมืองเซินเจิ้น ประเทศจีน เมื่อวันที่ 17 กรกฎาคม 2560 ณ ห้องรับรอง ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
**********************************
รัฐบาลไทย-ข่าวทำเนียบรัฐบาล-พม. พร้อมเร่งบูรณาการทุกภาคส่วน จัดระเบียบคนไร้ที่พึ่ง คนขอทาน
วันจันทร์ที่ 27 กุมภาพันธ์ 2560
พม. พร้อมเร่งบูรณาการทุกภาคส่วน จัดระเบียบคนไร้ที่พึ่ง คนขอทาน
พม. พร้อมเร่งบูรณาการทุกภาคส่วน จัดระเบียบคนไร้ที่พึ่ง คนขอทาน ในพื้นที่สาธารณะกรุงเทพมหานคร เพื่อให้เห็นผลเป็นรูปธรรม ภายใน 7 วัน
เมื่อวันที่ 24 ก.พ. 60 เวลา 09.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมเพื่อกําหนดแนวทางการจัดระเบียบคนไร้ที่พึ่ง คนขอทาน เพื่อให้เห็นผล ภายใน 7 วัน และวางแผนปฏิบัติการขับเคลื่อนการจัดระเบียบคนเร่ร่อน คนไร้ที่พึ่งในที่สาธารณะอย่างเร่งด่วน ให้เป็นรูปธรรม โดยมีผู้แทนจากหน่วยงานที่เกี่ยวข้อง เข้าร่วมการประชุม ประกอบด้วย สํานักงานตํารวจแห่งชาติ กรุงเทพมหานคร กระทรวงสาธารณสุข NGO ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ เปิดเผยว่า ตามที่พลเอกประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม เป็นประธานการประชุมการจัดระเบียบสังคมในพื้นที่กรุงเทพมหานครและพื้นที่ปริมณฑล ได้มอบหมายให้กระทรวงการพัฒนาสังคมและความมั่นคงของมนุษย์ (พม.) บูรณาการร่วมกับหน่วยงานที่เกี่ยวข้อง จัดระเบียบคนเร่ร่อน คนไร้ที่พึ่ง ในพื้นที่กรุงเทพมหานครและปริมณฑล เพื่อให้เห็นผลเป็นรูปธรรม เกิดความเรียบร้อย และรายงานผลให้คณะรักษาความสงบแห่งชาติ ภายใน 7 วัน ทั้งนี้ กระทรวงการพัฒนาสังคมฯ จึงได้จัดการประชุมเพื่อกําหนดแนวทางการจัดระเบียบคนไร้ที่พึ่ง คนขอทาน ในครั้งนี้ขึ้นมา โดยได้เชิญหน่วยงานที่เกี่ยวข้อง ร่วมประชุมวางแผนปฏิบัติการ เพื่อให้การจัดระเบียบคนไร้ที่พึ่ง คนขอทาน ในพื้นที่กรุงเทพมหานครและปริมณฑล เกิดความเป็นเอกภาพ และมีการดําเนินการอย่างต่อเนื่อง ให้เห็นผลอย่างเป็นรูปธรรม เพื่อให้กลุ่มเป้าหมายได้รับการช่วยเหลือคุ้มครองและพัฒนาศักยภาพ สามารถเข้าถึงสวัสดิการขั้นพื้นฐาน โดยบูรณาการจากทุกภาคส่วน
พลตํารวจเอก อดุลย์ กล่าวต่อไปว่า การประชุมครั้งนี้ ตนได้มอบหมายให้กรมพัฒนาสังคมและสวัสดิการ (พส.) ปฏิบัติการตามแผนบูรณาการกับทุกภาคส่วน โดยเริ่มปฏิบัติการในวันที่ 1 มีนาคม 2560 นี้ แล้วสรุปประเมินผลรายงานให้รัฐบาลทราบต่อไป พร้อมทั้งจัดทําแผนโดยให้ทบทวนตัวเลขกลุ่มเป้าหมายคนไร้ที่พึ่ง คนขอทาน สถานการณ์ปัญหาทางสังคม ตลอดจนจัดตั้งชุดปฏิบัติการพิสูจน์ทราบ จัดระเบียบ ขั้นตอนการคัดกรองการปฏิบัติงาน ภายใต้ระเบียบข้อกฎหมายที่เกี่ยวข้อง และบูรณาการร่วมกับทุกภาคส่วน ประกอบด้วย สํานักงานตํารวจแห่งชาติ กรุงเทพมหานคร กรมสุขภาพจิต กระทรวงสาธารณสุข ภาคเอกชน โดยจัดตั้งกองอํานวยการแก้ไขปัญหาคนไร้ที่พึ่งและคนขอทาน (กอค.) เพื่อติดตามสถานการณ์อย่างต่อเนื่อง และมอบหมายให้ รองอธิบดีกรมพัฒนาสังคมและสวัสดิการ (นางสาวยุพเรศ วงศ์บุญมี) เป็นผู้ดูแลรับผิดชอบหลัก (CEO)
"สําหรับสถานการณ์คนไร้ที่พึ่งในประเทศไทย ปัจจุบันพบว่ามีคนไร้ที่พึ่งรับบริการอยู่ในสถานคุ้มครองคนไร้ที่พึ่งทั้ง 11 แห่งทั่วประเทศ จํานวน 4,334 คน และผ่านการจัดระเบียบโดย พส.จํานวน 3,023 คน ซึ่งในจํานวนดังกล่าวพบว่า ส่วนใหญ่เป็นผู้สูงอายุและคนพิการ มีปัญหาครอบครัว มีอาการทางจิต ไม่มีบัตรประชาชน และ เป็นกลุ่มที่พบซ้ํา ทั้งนี้ ประชาชนสามารถมีส่วนร่วมในการจัดระเบียบสังคม ด้วยการสอดส่องดูแลชุมชน หากพบเห็นคนไร้ที่พึ่งคนขอทาน แจ้งศูนย์ช่วยเหลือสังคม โทร. 1300 ตลอด 24 ชั่วโมง” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 5 – 11 มิถุนายน 2563
วันศุกร์ที่ 12 มิถุนายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 5 – 11 มิถุนายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 5 – 11 มิถุนายน 2563 พบการกระทําผิด จํานวน 593 คดี คิดเป็นเงินค่าปรับ 9.15 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 5 - 11 มิถุนายน 2563) พบว่ามีการกระทําผิด จํานวน 593 คดี คิดเป็นเงินค่าปรับ 9.15 ล้านบาท โดยแยกเป็น สุรา จํานวน 357 คดี ค่าปรับ 3.30 ล้านบาท ยาสูบ จํานวน 168 คดี ค่าปรับ 4.07 ล้านบาท ไพ่ จํานวน 11 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 8 คดี ค่าปรับ 0.13 ล้านบาท น้ําหอม จํานวน 3 คดี ค่าปรับ จํานวน 0.02 ล้านบาท รถจักรยานยนต์ จํานวน 32 คดี ค่าปรับ จํานวน 0.73 ล้านบาท และสินค้าอื่น ๆ จํานวน 14 คดี ค่าปรับ 0.84 ล้านบาท โดยมีของกลางแยกเป็นน้ําสุรา จํานวน 4,613.225 ลิตร ยาสูบ จํานวน 4,984 ซอง ไพ่ จํานวน 235 สํารับ น้ํามันและผลิตภัณฑ์น้ํามัน จํานวน 25,550.000 ลิตร น้ําหอม จํานวน 1,792 ขวด รถจักรยานยนต์ จํานวน 36 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 11 มิถุนายน 2563 พบว่ามีการกระทําผิด จํานวน 20,218 คดี คิดเป็นเงินค่าปรับ 344.04 ล้านบาท โดยแยกเป็น สุรา จํานวน 11,514 คดี ค่าปรับ 117.52 ล้านบาท ยาสูบ จํานวน 6,037 คดี ค่าปรับ 141.50 ล้านบาท ไพ่ จํานวน 420 คดี ค่าปรับ 6.45 ล้านบาท น้ํามันและผลิตภัณฑ์น้ํามัน จํานวน 920 คดี ค่าปรับ 32.69 ล้านบาท น้ําหอม จํานวน 45 คดี ค่าปรับ 1.33 ล้านบาท รถจักรยานยนต์ จํานวน 896 คดี ค่าปรับ จํานวน 20.57 ล้านบาท และสินค้าอื่น ๆ จํานวน 386 คดี ค่าปรับ 23.98 ล้านบาท โดยมีของกลางแยกเป็นน้ําสุรา จํานวน 1,262,782.115 ลิตร ยาสูบ จํานวน 355,625 ซอง ไพ่ จํานวน 58,858 สํารับ น้ํามันและผลิตภัณฑ์น้ํามัน จํานวน 2,163,165.000 ลิตร น้ําหอม จํานวน 42,732 ขวด รถจักรยานยนต์ จํานวน 994 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778